Gedly Tugi võitis U23 EM-il hõbemedali!
#000001
Tugile tõi hõbemedali neljandas voorus visatud tulemus 57.62. Euroopa meistriks krooniti kreeklanna Elina Tzengko, kelle võidutulemus oli 60.73. Kolmanda koha sai kodupubliku ees võistelnud soomlanna Anni-Linnea Alanen tulemusega 56.67.
#000003
Lisaks kahele medalile saavutasid Eesti sportlased ka kaks kõrget viiendat kohta.
#000004
Marleen Mülla sai teivashüppes viienda koha tulemusega 4.30. Mülla tegi ka kaks katset kõrgusel 4.40 ja ühe katse kõrgusel 4.45, kuid kahjuks need kõrgused sel korral ei alistunud.
#000005
Ann Marii Kivikas püstitas 200 m eeljooksus uue isikliku rekordi ajaga 23.47. Oma jooksus andis see aeg teise koha ning automaatse edasipääsu poolfinaali. Poolfinaalid joosti väga tugevas vastutuules, eestlanna jooksu ajal mõõdeti tuule kiiruseks -3,6 m/s. Poolfinaali tulemuseks jäi 24.12, mis andis kokkuvõttes 10. koha.
#000006
Meeste 200 m eeljooksus jooksis Robin Sapar välja aja 21.58, mis oma jooksus andis talle 5. koha ning kokkuvõttes 31. koha.
#000007
Päev peale seitsmevõistluse medalivõitu oli Pippi Lotta Enok stardis kaugushüppe kvalifikatsioonis. Tema parima katse tulemuseks mõõdeti 6.06 ning sellega sai ta 24. koha.
#000008